U-I-85/13
Natisni
Opravilna št.:
U-I-85/13
Datum odločitve:
25. 4. 2013
ECLI:
ECLI:SI:USRS:2013:U.I.85.13
Akt:
Sklep o kritju dela stroškov komunalnega opremljanja stavbnih zemljišč s kanalizacijskim omrežjem v Občini Pesnica (MUV, št. 5/04),  II. tč. 

Sklep o kritju dela stroškov komunalnega opremljanja stavbnih zemljišč za nestanovanjske objekte s kanalizacijskim omrežjem v Občini Pesnica (MUV, št. 19/06), II. in III. tč.
Izrek:
Postopek za oceno ustavnosti in zakonitosti II. točke Sklepa o kritju dela stroškov komunalnega opremljanja stavbnih zemljišč s kanalizacijskim omrežjem v Občini Pesnica (MUV, št. 5/04) ter II. in III. točke Sklepa o kritju dela stroškov komunalnega opremljanja stavbnih zemljišč za nestanovanjske objekte s kanalizacijskim omrežjem v Občini Pesnica (MUV, št. 19/06) se ustavi.
Evidenčni stavek:
Postopek za oceno ustavnosti in zakonitosti predpisa se ustavi, če predlagatelj zahteve v roku, ki ga določi Ustavno sodišče, ne da podatkov, potrebnih za nadaljevanje postopka.
Geslo:
1.2.51.3.4 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Vlada. 
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Vlada Republike Slovenije
Datum vloge:
20. 3. 2013
Vrsta odločitve:
sklep
Vrsta rešitve:
ustavitev
Dokument:
US30075
Dokument v PDF obliki:
U-I-85-13.pdf
151 KB
Prenesite datoteko
U-I-85/13-7
25. 4. 2013
SKLEP
Ustavno sodišče je v postopku za oceno ustavnosti in zakonitosti, začetem z zahtevo Vlade, na seji 25. aprila 2013
sklenilo:
Postopek za oceno ustavnosti in zakonitosti II. točke
Sklepa o kritju dela stroškov komunalnega opremljanja stavbnih zemljišč s kanalizacijskim omrežjem v Občini Pesnica (MUV, št. 5/04) ter II. in III. točke Sklepa o kritju dela stroškov komunalnega opremljanja stavbnih zemljišč za nestanovanjske objekte s kanalizacijskim omrežjem v Občini Pesnica (MUV, št. 19/06) se ustavi.
OBRAZLOŽITEV
1. Predlagateljica izpodbija II. točko
Sklepa o kritju dela stroškov komunalnega opremljanja stavbnih zemljišč s kanalizacijskim omrežjem v Občini Pesnica ter II. in III. točko Sklepa o kritju dela stroškov komunalnega opremljanja stavbnih zemljišč za nestanovanjske objekte s kanalizacijskim omrežjem v Občini Pesnica. Ker naj bi omogočale pavšalno obračunavanje komunalnega prispevka
, naj bi bile
izpodbijane določbe
v neskladju s prvim odstavkom 82. člena Zakona o prostorskem načrtovanju (Uradni list RS, št. 33/07, 108/09, 57/12 in 109/12 – ZPNačrt) in 153. členom Ustave.
2. Nasprotna udeleženka Občina Pesnica v odgovoru na zahtevo navaja, da je Občinski svet Občine Pesnica 28. 6. 2011 sprejel Odlok o programu opremljanja za obstoječo komunalno opremo in merilih za odmero komunalnega prispevka na območju Občine Pesnica (MUV, št. 15/11), ki naj bi med drugim na zakonit in ustavnoskladen način uredil tudi kritje dela stroškov komunalnega opremljanja stavbnih zemljišč s kanalizacijskim omrežjem v Občini Pesnica.
3. Glede na navedbe nasprotne udeleženke je Ustavno sodišče z dopisom z dne 3. 4. 2013 predlagateljico pozvalo, naj pojasni, ali vztraja pri vloženi zahtevi, ter v primeru, da pri zahtevi vztraja, izkaže tudi okoliščine, iz katerih bo razvidno, katere posledice protiustavnosti oziroma nezakonitosti niso bile odpravljene. Opozorilo jo je tudi na posledice, če na poziv ne odgovori.
4. Predlagateljica v postavljenem roku na poziv ni odgovorila, zato je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – ZUstS) v sestavi: predsednik dr. Ernest Petrič ter sodnice in sodniki dr. Mitja Deisinger, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik
Zanj
mag. Miroslav Mozetič
Podpredsednik